Une loenge de Nostre Dame
# Une loenge de Nostre Dame

## Une loenge de Nostre Dame

Ave dame des angres de paradis royne Dame de tout le mont de pechié medecine Qui seule fus trouvee en humilité digne 4De concevoir en toi la majesté devine

Maria tu portas le pere esperitable

Qui nous vint racheter de paine pardurable

Puis soufri en la crois la mort qui fu coustable

8Et apres l’enfanter fus virge parmenable

Gracia qui a Dieu les pecheours ralie Qui de cuer se repentent et amendent lor vie Et fi les confermez qu’il ne renchieent mie 12De cele sainte grace estes bien raemplie

Plena de grant douçour et de misericorde Par cui de Dieu et d’onme fu faite la concorde Ostez moi le venin qui de lui me descorde 16Et par ta glorieuse pitié nous i racorde

Dominus qui des ciex avec la seignorie Et angres et archangres avez en vo baillie Bien parut qu’il t’ama dame sainte Marie 20Quant en toi descendi en ceste mortel vie

Tecum volt estre dame en vous corporelment Car il est dous et humbles si volt estre humblement Tant s’abaissa li sires pour nostre avancement 24Et il vous trouva simple de bel contenement

Benedicta dois estre sor toutes autres dames Precieuse clamee sor totes autres genmes

Car tas portas la pais as homes et as dames 28Et la joie des angres et le salu des ames

Tu es a tout le mont une seule esperance En toi doivent avoir pecheour grant fiance Par cui Theophilus trouva sa delivrance 32Qui es mauvais d’enfer avoit mis sa creance

In mulieribus n’est nule tant buernee

Bien doit de tout le mont tel dame estre honnoree Par cui nous est des ciex la porte desfermee 36Servages abatus et franchise donnee

Et benedictus soit li rois de paradis Quant del saint esperit qu’il avoit en toi mis Fu conceus li sires et puis en la croiz mis 40Pour nous tous delivrer des mains as anemis

Fructus que tu portas ce fu li aigniaus dous Qui toli la savour a cel fruit perillous K’Adans menga nos peres en paradis terrous 44Seur le desfendement au pere glorious

Ventris tui Marie nous doinst ainsi sentir Icel glorieus fruit et amer et servir K’apres la mort soions que nus ne puet fouir 48En cele sainte joie qui dure sans faillir

AMEN

